5 ліпеня 2011 года суд Ленінскага раёна Гродна прызнаў журналіста вінаватым паводле ч. 1 арт. 367 КК (паклёп у дачыненні да прэзідэнта) за шэраг артыкулаў з крытыкай улады. Пачобута прыгаварылі да трох гадоў пазбаўлення волі з адтэрміноўкай выканання на два гады. Судовы працэс быў закрытым. 20 верасня Гродзенскі абласны суд не задаволіў касацыйную скаргу карэспандэнта польскай Газеты выборчай на прыгавор раённага суда і пакінуў яго ў сіле.